Произлиза вероятно от Далмация, където са разпространени имената Стаций и Приск. Той започва кариерата си през 132 г. като префект на "cohors IV Lingonum" в Британия и става скоро трибун на III Галски легион в юдейската война на император Адриан. След това е легат на X Близначен легион в Панония "superior" и по-късно отново трибун в Панония в I Спомагателен легион. След това е командир на помощна група ("praefectus equitum alae I praetorias civium Romanorum"), прокуратор в провинциите Нарбонска Галия и Аквитания, квестор, народен трибун и претор.